Komission asetus (EY) N:o 1218/96, annettu 28 päivänä kesäkuuta 1996, Euroopan yhteisön sekä Puolan tasavallan, Unkarin tasavallan, Tsekin tasavallan, Slovakian tasavallan, Bulgarian tasavallan ja Romanian tasavallan sopimuksissa määrätystä tiettyjä vilja-alan tuotteita koskevasta osittaisesta tuontitullista vapauttamisesta



Virallinen lehti nro L 161 , 29/06/1996 s. 0051 - 0054



KOMISSION ASETUS (EY) N:o 1218/96, annettu 28 päivänä kesäkuuta 1996, Euroopan yhteisön sekä Puolan tasavallan, Unkarin tasavallan, T Osekin tasavallan, Slovakian tasavallan, Bulgarian tasavallan ja Romanian tasavallan sopimuksissa määrätystä tiettyjä vilja-alan tuotteita koskevasta osittaisesta tuontitullista vapauttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetun neuvoston asetuksen (EY) N:o 3066/95 (1), sellaisena kuin se on viimeksi muutettuna asetuksella (EY) N:o 1194/96 (2), ja erityisesti sen 8 artiklan, sekä katsoo, että nämä toimenpiteet oli tarkoitus korvata Eurooppa-sopimusten väliaikaisilla lisäpöytäkirjoilla; liian lyhyiden määräaikojen vuoksi nämä pöytäkirjat eivät kuitenkaan voi tulla voimaan 1 päivänä heinäkuuta 1996; sen vuoksi asetuksen (EY) N:o 3066/95 voimassaoloa on jatkettu 31 päivään joulukuuta 1996, selvyyden vuoksi ja koska asetuksen (EY) N:o 3066/95 voimassaoloa on jatkettu asetuksella (EY) N:o 1194/96, on tarkoituksenmukaista korvata Euroopan yhteisön sekä Puolan tasavallan, Unkarin tasavallan, T Osekin tasavallan ja Slovakian tasavallan sopimuksissa määrätystä tiettyjä vilja-alan tuotteita koskevasta tuontimaksusta vapauttamisesta 25 päivänä tammikuuta 1994 annettu komission asetus (EY) N:o 121/94 (3), sellaisena kuin se on viimeksi muutettuna asetuksella (EY) N:o 286/96 (4), ja Euroopan yhteisön sekä Bulgarian tasavallan ja Romanian välisillä sopimuksilla säädetystä tiettyjen vilja-alan tuotteiden vapautuksesta tuontimaksusta annetun komission asetuksen (EY) N:o 335/94 (5) kumoamisesta 1 päivänä heinäkuuta 1994 annettu komission asetus (EY) N:o 1606/94 (6), sellaisena kuin se on viimeksi muutettuna asetuksella (EY) N:o 2252/95 (7), uudella asetuksella, on syytä säätää, että kyseisiä tuotteita koskevat tuontitodistukset annetaan harkinta-ajan jälkeen vahvistettujen määrien rajoissa ja siten, että voidaan tarvittaessa vahvistaa haetuille määrille yhtenäinen alennusprosentti; jos yhtenäistä alennusprosenttia sovelletaan, taloudelliset toimijat voivat peruuttaa hakemuksensa, olisi säädettävä tiedoista, jotka hakemuksissa ja todistuksissa on oltava, poiketen siitä, mitä maatalouden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä 16 päivänä marraskuuta 1988 annetun komission asetuksen (ETY) N:o 3719/88 (8), sellaisena kuin se on viimeksi muutettuna asetuksella (EY) N:o 2137/95 (9), 8 ja 21 artiklassa säädetään, toimitusehtojen huomioon ottamiseksi on suositeltavaa, että tuontitodistukset ovat voimassa niiden antopäivästä todistuksen antokuukautta seuraavan kolmannen kuukauden loppuun; markkinointivuoden ensimmäiseksi kuudeksi kuukaudeksi vahvistettujen enimmäismäärien mukaisesti annettujen todistusten voimassaolo on rajoitettava tammikuun 1997 loppuun, tämän järjestelmän tehokkaan hallinnon varmistamiseksi vahvistetaan tuontitodistuksiin liittyväksi vakuudeksi 25 ecua tonnilta, poiketen siitä, mitä komission asetuksen (EY) N:o 1162/95 (10), sellaisena kuin se on viimeksi muutettuna asetuksella (EY) N:o 1029/96 (11), 10 artiklassa säädetään, ja tässä asetuksessa säädetyt toimenpiteet ovat viljan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Puolan, Unkarin, T Osekin, Slovakian, Bulgarian ja Romanian tasavallasta peräisin olevat tämän asetuksen liitteessä luetellut tuotteet saavat osittaisen vapautuksen tuontitullista liitteessä olevien määrien ja alennusprosenttien rajoissa. Vapaaseen liikkeeseen yhteisön sisämarkkinoille luovutettaviin tuotteisiin on liitettävä viejämaan toimivaltaisten viranomaisten antaman EUR. 1 -todistuksen alkuperäinen kappale. 2 artikla 1. Tuontitodistushakemukset jätetään kunkin jäsenvaltion toimivaltaiselle viranomaiselle kunkin kuukauden toisena maanantaina viimeistään kello 13 Brysselin aikaa. Todistushakemukset eivät voi koskea määrää, joka on suurempi kuin kyseisen tuotteen tuonnille kyseisenä vuonna käytettävissä oleva määrä. 2. Jäsenvaltiot toimittavat tuontitodistushakemukset komissiolle teleksin tai telekopion välityksellä niiden jättöpäivänä viimeistään kello 18 Brysselin aikaa. Nämä tiedot on toimitettava erillään muita vilja-alan tuontitodistushakemuksia koskevista tiedoista. 3. Jos tuontitodistushakemukset ylittävät liitteessä määrätyn kiintiön määrät, komissio vahvistaa haetuille määrille yhtenäisen vähennyskertoimen viimeistään kolmantena päivänä hakemusten jättämisestä. Todistushakemus voidaan peruuttaa yhden työpäivän kuluessa vähennyskertoimen vahvistamisesta. 4. Todistukset annetaan viidentenä työpäivänä hakemusten jättämisestä, sanotun kuitenkaan rajoittamatta 3 kohdan soveltamista. 5. Asetuksen (ETY) N:o 3719/88 21 artiklan 1 kohdasta poiketen todistuksen voimassaoloaika lasketaan sen tosiasiallisesta antopäivästä. 3 artikla Poiketen siitä, mitä asetuksen (EY) N:o 1162/95 6 artiklan 1 kohdassa säädetään, tuontitodistukset ovat voimassa niiden antopäivästä todistuksen antokuukautta seuraavan kolmannen kuukauden loppuun. Todistusten voimassaoloaika päättyy kuitenkin viimeistään tammikuun lopussa. 4 artikla Poiketen siitä, mitä asetuksen (EY) N:o 3719/88 9 artiklassa säädetään, tuontitodistuksesta johtuvia oikeuksia ei voi siirtää. 5 artikla Poiketen siitä, mitä asetuksen (ETY) N:o 3719/88 8 artiklan 4 kohdassa säädetään, vapaaseen liikkeeseen luovutettu määrä ei saa olla suurempi kuin tuontitodistuksen 17 ja 18 kohdassa mainittu määrä. Tässä tarkoituksessa kyseisen todistuksen 19 kohtaan merkitään luku "0". 6 artikla Tuotavan tuotteen, joka saa 1 artiklassa säädetyn tuontitullin alennuksen, tuontitodistushakemuksessa ja todistuksessa on oltava: a) 8 kohdassa maan nimi, josta tuote on peräisin; b) 20 kohdassa yksi seuraavista merkinnöistä: - Reglamento (CE) n° 1218/96 - Forordning (EF) nr. 1218/96 - Verordnung (EG) Nr. 1218/96 - Êáíïíéóìüò (ÅÊ) áñéè. 1218/96 - Regulation (EC) No 1218/96 - Règlement (CE) n° 1218/96 - Regolamento (CE) n. 1218/96 - Verordening (EG) nr. 1218/96 - Regulamento (CE) nº 1218/96 - Asetus (EY) N:o 1218/96 - Förordning (EG) nr 1218/96. Todistus velvoittaa tuontiin kyseisestä maasta. Lisäksi tuontitodistuksen 24 kohdassa on oltava sovellettava tuontitullin alennusprosentti tai tarvittaessa sovellettava määrä. 7 artikla Poiketen siitä, mitä asetuksen (EY) N:o 1162/95 10 artiklan a ja b kohdassa säädetään, tässä asetuksessa säädettyihin tuontitodistuksiin liittyvä vakuus on 25 ecua tonnilta. 8 artikla Kumotaan asetukset (EY) N:o 121/94 ja (EY) N:o 1606/94. Näiden asetusten mukaisesti annetut todistukset ovat kuitenkin voimassa heinäkuun 1996 loppuun. 9 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä heinäkuuta 1996. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 28 päivänä kesäkuuta 1996. Komission puolesta Franz FISCHLER Komission jäsen (1) EYVL N:o L 328, 30.12.1995, s. 31 (2) Ks. tämän virallisen lehden sivu 2 (3) EYVL N:o L 21, 26.1.1994, s. 3 (4) EYVL N:o L 36, 14.2.1996, s. 6 (5) EYVL N:o L 168, 2.7.1994, s. 13 (6) EYVL N:o L 230, 27.9.1995, s. 12 (7) EYVL N:o L 43, 16.2.1994, s. 4 (8) EYVL N:o L 331, 2.12.1988, s. 1 (9) EYVL N:o L 214, 8.9.1995, s. 21 (10) EYVL N:o L 117, 24.5.1995, s. 2 (11) EYVL N:o L 137, 8.6.1996, s. 1 LIITE I. Unkarin tasavallasta peräisin olevat tuotteet >TAULUKON PAIKKA> II. T Osekin tasavallasta peräisin olevat tuotteet >TAULUKON PAIKKA> III. Slovakian tasavallasta peräisin olevat tuotteet >TAULUKON PAIKKA> IV. Puolan tasavallasta peräisin olevat tuotteet >TAULUKON PAIKKA> V. Bulgarian tasavallasta peräisin olevat tuotteet >TAULUKON PAIKKA> VI. Romanian tasavallasta peräisin olevat tuotteet >TAULUKON PAIKKA>